cyanic-selkie/wikianc huggingface dataset:
ওয়েস্ট কোস্ট উদ্যান
সম্প্রদায় প্রচেষ্টা
উদ্যানের মার্শ গার্ডেনটি পুনর্নবীকরণ প্রকল্প গ্রহণ করা হয়েছিল, যা ২২ এপ্রিল ২০০৮ এ ধরিত্রী দিবস ২০০৮ এর সাথে মিলিতভাবে চালু হয়েছিল। ১ হেক্টর বাগানে ১৫ প্রজাতির পাখি এবং ১০ প্রজাতির গাছ ছিল। এই প্রকল্পে সরকারী, বেসরকারী ও জনগণের সহযোগিতায় শেল অয়েল সংস্থা, জাতীয় উদ্যান বোর্ড (এনপার্কস), প্রকৃতি উৎসাহী এবং দক্ষিণ পশ্চিম জেলার বাসিন্দা অন্তর্ভুক্ত রয়েছে। ম্যানগ্রোভ আবাসের জীববৈচিত্র্যকে চাঙ্গা করতে পর্যায়ক্রমে মোট ২০০ নতুন চারা রোপণ করা হয়েছিল।
গ্লিওব্লাস্টোমা
গ্লিওব্লাস্টোমা (glioblastoma) যা গ্লিওব্লাস্টোমা মাল্টিফর্মি (glioblastoma multiforme) বা জিবিএম নামেও পরিচিত, মস্তিষ্কের অভ্যন্তরে সৃষ্ট সবচেয়ে আক্রমণাত্মক ক্যান্সার। গ্লিওব্লাস্টোমার প্রাথমিক লক্ষণগুলো সুনির্দিষ্ট নয়। লক্ষণগুলোর মধ্যে রয়েছে মাথাব্যথা, ব্যক্তিত্বের পরিবর্তন, বমি ভাব, এবং সেই সাথে স্ট্রোকের লক্ষণগুলোও অন্তর্ভুক্ত থাকতে পারে। লক্ষণগুলো সাধারণত খুব দ্রুততার সাথে অধিকতর খারাপ অবস্থার দিকে অগ্রসর হয়, যা এক পর্যায়ে জ্ঞান হারানোর দিকে মোড় নিতে পারে।
বেশিরভাগ গ্লিওব্লাস্টোমার কারণ অস্পষ্ট। সাধারণ নয় এমন ঝুঁকির মধ্যে রয়েছে নিউরোফাইব্রোম্যাটোসিস ও লি-ফ্রাউমেনি সিনড্রোমের মতো জিনগত ব্যাধি, রোগীর রেডিয়েশন থেরাপির ইতিহাস। মস্তিষ্কের টিউমারের মধ্যে গ্লিওব্লাস্টোমার হার প্রায় ১৫%। এটি মস্তিষ্কের সাধারণ কোষ থেকে বা ইতোমধ্যেই বিদ্যমান নিম্ন গ্রেডের অ্যাস্ট্রোসাইটোমা থেকেও তৈরি হতে পারে। রোগ নির্ণয় সাধারণত সিটি স্ক্যান, এমআরআই স্ক্যান, এবং টিস্যু বায়োপসির সমন্বয়ে করা হয়।
এই রোগ প্রতিরোধের কোনও সুস্পষ্ট উপায় নেই। সাধারণত চিকিৎসার মধ্যে রয়েছে অস্ত্রোপচার যা মূলত কেমোথেরাপি ও রেডিয়েশন থেরাপির পরে করা হয়। কেমোথেরাপির অংশ হিসাবে প্রায়শই টেমোযলোমাইড ওষুধ হিসেবে ব্যবহৃত হয়। ফুলে যাওয়া ও লক্ষণ হ্রাসের জন্য উচ্চ মাত্রার স্টেরয়েড ব্যবহৃত হতে পারে। ক্যান্সার কোষগুলো সম্পূর্ণ বা বেশিরভাগ অপসারণ-ই এই রোগের চিকিৎসার সবচেয়ে ভালো পদ্ধতি কী না তা পরিষ্কার নয়।
লক্ষণ ও উপসর্গ
সাধারণ লক্ষণগুলোর মধ্যে রয়েছে খিঁচুনি, মাথাব্যথা, বমি ভাব এবং বমি হওয়া, স্মৃতিশক্তি লোপ পাওয়া, ব্যক্তিত্ব, মেজাজ বা মনোসংযোগের পরিবর্তন এবং মস্তিষ্কের নির্দিষ্ট স্থানসংক্রান্ত স্নায়বিক সমস্যা।
প্রকাশ পাওয়া লক্ষণগুলো সাধারণত টিউমারের অবস্থান ও প্যাথলজিকাল বিষেশত্বের ওপর নির্ভরশীল। গ্লিওব্লাস্টোমার ক্ষেত্রে টিউমার অত্যন্ত দ্রুততার সাথে লক্ষণের প্রকাশ ঘটায় তবে মাঝে মাঝে এটি অত্যন্ত বিশাল আকৃতি ধারণ না করার আগ পর্যন্ত কোনো লক্ষণ-ই প্রকাশ করে না যা চিকিৎসাবিজ্ঞানের ভাষায় অ্যাসিম্পটমিক কন্ডিশন নামে পরিচিত।
ঝুঁকির কারণ
বেশিরভাগ ক্ষেত্রে এই রোগের কারণ অস্পষ্ট। প্রায় শতকরা পাঁচ ভাগের ক্ষেত্রে নিম্ন গ্রেডের অ্যাস্ট্রোসাইটোমা থেকে এর বিকাশ ঘটে।
জেনেটিক্স
অপ্রচলিত ঝুঁকির মধ্যে রয়েছে নিউরোফাইব্রোম্যাটোসিস ও লি-ফ্রাউমেনি সিনড্রোমের, টিউবেরাস স্ক্লেরোসিস, টারকোট সিনড্রোমের মতো জিনগত ব্যাধি। রেডিওথেরাপির পূর্ব ইতিহাসও ঝুঁকির একটি কারণ। অজানা কারণে, পুরুষদের মধ্যে সাধারণত গ্লিওব্লাস্টোমার প্রকোপ বেশি দেখা যায়।
পরিবেশগত
ধূমপান, কীটনাশকের উপস্থিতি, পেট্রোলিয়াম পরিশোধন বা রবার উৎপাদনের সাথে সংশ্লিষ্টতার সাথে এই রোগের সংস্পর্শতা দেখা গেছে।
রোগতত্ত্ব
প্রতি বছর এক লক্ষ মানুষের মধ্যে ৩ জন এই রোগে আক্রান্ত হয়, যদিও আঞ্চলিকভাবে এই মাত্রা আরও বেশি হতে পারে। ১৯৯৫ থেকে ২০১৫ সালের মধ্যে ইংল্যান্ডে এই রোগের মাত্রা দ্বিগুণ হয়েছে।
কেন্দ্রীয় স্নায়ুতন্ত্রের ক্যান্সারের মধ্যে মেনিনজিওমার পর-ই গ্লিওব্লাস্টোমার অবস্থান। নারীদের চেয়ে পুরুষের মধ্যেই এই রোগ বেশি দেখা যায়। যদিও প্রায়শই এটি প্রায় ৬৪ বছর বয়সের দিকে শুরু হয়, ২০১৪ সালে মার্কিন যুক্তরাষ্ট্রে ২০ বছরের কম বয়সী ক্যান্সার রোগীদের মাঝে বিস্তৃতি অর্থে মস্তিষ্কের ক্যান্সার লিউকিমিয়ার পরে থেকে দ্বিতীয় অবস্থানে ছিলো।
ফরিদগঞ্জ পৌরসভা
ফরিদগঞ্জ পৌরসভা বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি নগরভিত্তিক স্থানীয় সরকার সংস্থা। ফরিদগঞ্জ শহরের উন্নয়নের জন্য ২০০৫ সালে পৌরসভাটি প্রতিষ্ঠিত করা হয়। বর্তমানে এটি একটি "খ" শ্রেণীর পৌরসভা।
আয়তন
ফরিদগঞ্জ পৌরসভার আয়তন ১৯.৭৫ বর্গ কিলোমিটার।
অবস্থান ও সীমানা
ফরিদগঞ্জ উপজেলার মধ্যাংশে ফরিদগঞ্জ পৌরসভার অবস্থান। এ পৌরসভার পূর্বে রূপসা উত্তর ইউনিয়ন, উত্তরে পাইকপাড়া দক্ষিণ ইউনিয়ন, পশ্চিমে গোবিন্দপুর উত্তর ইউনিয়ন ও গোবিন্দপুর দক্ষিণ ইউনিয়ন এবং দক্ষিণে ফরিদগঞ্জ দক্ষিণ ইউনিয়ন অবস্থিত।
প্রতিষ্ঠাকাল
২০০৫ সালের ১ সেপ্টেম্বর ফরিদগঞ্জ উপজেলার ১৩নং ফরিদগঞ্জ উত্তর ইউনিয়ন পরিষদের আওতাধীন সম্পূর্ণ এলাকা, ৯নং গোবিন্দপুর উত্তর ইউনিয়নের কুমিরা মথুরার চর, চরকুমিরা ও ভাটিয়ালপুর গ্রাম, ৮নং পাইকপাড়া দক্ষিণ ইউনিয়নের একটি গ্রামের কিছু অংশ নিয়ে ফরিদগঞ্জ পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ২০১৬ সালের ২০ জুন এ পৌরসভাকে খ শ্রেণীতে উন্নীত করা হয়।
প্রশাসনিক এলাকা
ফরিদগঞ্জ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
যোগাযোগ ব্যবস্থা
শুধু মাত্র সড়ক যোগাযোগ ব্যবস্থা মোটরসাইকেল, সিএনজি চালিত অটোরিক্সা, বাস, রিক্সা বিদ্যমান।
অর্থনীতি
মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
.এমও
.এমও ম্যাকাও -এর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। কোডটি ইউনিভার্সিটি অফ ম্যাকাও দ্বারা পরিচালিত। ম্যাকাও নেটওয়ার্ক ইনফরমেশন সেন্টার কোডটির নিবন্ধন দেখাশোনা করে। Momo (dumpling) Baozi
মাওহা ইউনিয়ন
,
মাওহা ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন।
অবস্থান ও সীমানা
পূর্ব দিকে, নেত্রকোনা জেলার সদর থানার মদনপুর ইউনিয়ন ও কেন্দুয়া উপজিলার দলপা ইউনিয়ন। উত্তর দিকে, নেত্রকোনা সদর থানার বিশউড়া ইউনিয়ন। পশ্চিম দিকে, ময়মনসিংহ জেলার গৌরীপুরের ৩নং অচিন্তপুর ইউনিয়ন। দক্ষিন দিক,ময়মনসিংহ জেলার গৌরীপুরের ৫নং সহনাটি ইউনিয়ন।
আয়তন ও জনসংখ্যা
৫বর্গ কিলোমিটার, ৪০০০০ +
শিক্ষার হার ও শিক্ষা প্রতিষ্ঠান
শিক্ষার হার:
শিক্ষা প্রতিষ্ঠান
দর্শনীয় স্থান
ঐতিহাসিক বীরাঙ্গনা সখিনার মাজার, ঐতিহাসিক বাহাদুর শাহর স্মৃতিবিজড়িত কিল্লা তাজপুর, সুরিয়া নদী,ঝিটাই নদী
জনসাধারণ (সংবাদপত্র)
জনসাধারণ ( জনসাধাৰণ) একটি ভারতীয় অসমীয়া ভাষার দৈনিক পত্রিকা। এটি ২০০৩ সালে প্রকাশ শুরু হয়েছিল। এই দৈনিকের প্রধান সম্পাদক ছিলেন ডাঃ শিবনাথ বর্মন, একজন অবসরপ্রাপ্ত পদার্থবিজ্ঞানের অধ্যাপক এবং অসমীয়া পণ্ডিত। পত্রিকাটির সদর দফতর আসামের গুয়াহাটিতে। এটি গুয়াহাটি এবং ডিব্রুগড় থেকে একযোগে প্রকাশিত হয়।
ক্যান্টারবারি ক্রিকেট দল
ক্যান্টারবারি নিউজিল্যান্ডের ক্যান্টারবারিভিত্তিক প্রথম-শ্রেণীর ক্রিকেট দলবিশেষ। নিউজিল্যান্ড ক্রিকেটের পরিচালনায় ছয়টি দলের অন্যতম এটি। নিউজিল্যান্ডের ইতিহাসে ঘরোয়া ক্রিকেটে দ্বিতীয় সর্বাধিক সফল দল। প্রথম-শ্রেণীর প্রতিযোগিতা প্লাঙ্কেট শীল্ড ও একদিনের প্রতিযোগিতা ফোর্ড ট্রফিতে দলটি অংশ নিচ্ছে। এছাড়াও, ক্যান্টারবারি কিংস নামে সুপার স্ম্যাশ প্রতিযোগিতায়ও অংশ নেয়।
সম্মাননা
১৯২২-২৩, ১৯৩০-৩১, ১৯৩৪-৩৫, ১০৪৫-৪৬, ১৯৪৮-৪৯, ১৯৫১-৫২, ১৯৫৫-৫৬, ১৯৫৯-৬০, ১৯৬৪-৬৫, ১৯৭৫-৭৬, ১৯৮৩-৮৪, ১৯৯৩-৯৪, ১৯৯৬-৯৭, ১৯৯৭-৯৮, ২০০৭-০৮, ২০১০-১১, ২০১৩-১৪, ২০১৪-১৫, ২০১৬-১৭
১৯৭১-৭২, ১৯৭৫-৭৬, ১৯৭৬-৭৭, ১৯৭৭-৭৮, ১৯৮৫-৮৬, ১৯৯১-৯২, ১৯৯২-৯৩, ১৯৯৩-৯৪, ১৯৯৫-৯৬, ১৯৯৬-৯৭, ১৯৯৮-৯৯, ১৯৯৯-০০, ২০০৫-০৬, ২০১৬-১৭
উল্লেখযোগ্য খেলোয়াড়
ইংল্যান্ড
ওয়েস্ট ইন্ডিজ
তথ্যসূত্র
https://web.archive.org/web/20081014092016/http://nzcpa.co.nz/news/recent-news/nr1175555685.html
রেভেন রিলে
রেভেন রিলে মার্কিন প্রাক্তন পর্নোগ্রাফিক চলচ্চিত্র অভিনয়শিল্পী, যাকে অনলাইনে এবং ডিভিডি-তে দেখা যায়। রিলে ফ্রন্ট ম্যাগাজিনের "ওয়েব শীর্ষ ২০ গার্লস"-এর শীর্ষ স্থান অর্জন করেন এবং এর মার্চ ২০০৭ এর কভারে উপস্থিত হন।
পেশা
রিলে ২০০৪ সালে প্রথম বন্ধুর সাথে বিকিনি মডেল শ্যুট করার পরে মডেলিং শুরু করেছিলেন। তিনি জে ম্যানের সাথে দেখা করেছিলেন, যিনি একটি কন্টেন্ট প্রযোজক ছিলেন এবং তিনি রিলের শ্যুট করেছিলেন অ্যামেচারফেসিয়াল ডটকমের জন্য। জে ম্যান, তার ব্যবসায়ের অংশীদার, এবং রিলে থার্ড পেন্টাকল নামে একটি সংস্থা চালু করেছিলেন যা ২০০৪ সালের ডিসেম্বরে তার একক ওয়েবসাইট চালু করেছিল। রিলে, জেম্যানক্যাশ এবং থার্ড পেন্টালকের অংশীদারদের সাথে শুরু করেন এভিল মোশন পিকচারস, যার লক্ষ্য ছিল মূলধারার হরর মুভি প্রযোজনায় প্রবেশ করা। এভিল মোশন পিকচারস ২০০৭ সালের নভেম্বরে রিলে অভিনীত প্রথম হরর পর্ন ফিল্ম প্রকাশ করেছিল, যার নাম ছিল সুক্কাবাস ।
তার সাইটে তার সর্বশেষ শ্যুটটি ২০১২ সালে পোস্ট করা হয়েছিল এবং সাইটটি ২০১৪ সালে ওয়ে ওয়েব্যাক মেশিনে তাদের পেটাবক্সের সাথে কেবল একটি লিঙ্ক দেখানো হয়েছিল। এপ্রিল ২০১৮ পর্যন্ত, ডোমেনটি ধর্মীয় উপাদান পুনর্নির্দেশ করে। জুন ৩, ২০১৬, ডকুমেন্টারি চলচ্চিত্র নির্মাতা ডেভিড পাইলট স্কিন ইন দ্য গেম: দ্য রেভেন রিলে স্টোরি আত্মপ্রকাশ করেছিলেন। ডকুমেন্টারিটি ছিল রেভেনের উত্থান এবং অনলাইন পর্নোগ্রাফি থেকে বিদায় নেওয়া উপর। ডকুমেন্টারিটি কানেক্টিকাটের নিউ হ্যাভেনে নিউ হ্যাভেন ডকুমেন্টারি ফিল্ম ফেস্টিভ্যালে দেখানো হয়েছিল।
অনলাইন কেলেঙ্কারী
রেভেন রিলের ফটোগুলি অনলাইন স্ক্যামাররা কমপক্ষে ২০০৭ সাল থেকে সামাজিক যোগাযোগের সাইটগুলির মাধ্যমে যৌন মিলনের সন্ধানকারী পুরুষদের প্রতারণা করার কাজে ব্যবহার করে আসছে।
ইলিশ চত্বর
ইলিশ চত্বর হল চাঁদপুর জেলার চাঁদপুর শহরে সড়কের মাঝখানে তৈরিকৃত একটি চত্বর। চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে স্থাপিত একটি দৃষ্টিনন্দন ও চমৎকার ভাস্কর্য যা ইলিশ চত্বর নামে পরিচিত।
ইতিহাস
সুস্বাদু ইলিশ মাছের জন্য বিখ্যাত চাঁদপুর জেলা। যার কারণেই ইলিশের বাড়ি বলা হয় চাঁদপুর জেলাকে। আর এর স্মৃতি সরূপ চাঁদপুর জেলার বাস স্ট্যান্ড এবং স্টেডিয়ামের সামনে সড়কের মাঝখানে তৈরি করা হয়েছে ইলিশ চত্বর নামের এই ভাস্কর্য। এটির নকশাকারী ছিলেন ভাস্কর্য শিল্পী স্বপন আচার্য। মূলত চাঁদপুর পৌরসভার উদ্যোগে এই ইলিশ চত্বরটি তৈরি করা হয়।
নকশা এবং স্মৃতিসৌধ নির্মাণ
ইলিশ চত্বরটির নকশা করেন ভাস্কর শিল্পী স্বপন আচার্য। চাঁদপুরের বিখ্যাত ইলিশের উপর ভিত্তি করেই এর নকশা করা হয়।
চত্বর
ইলিশের নগরী খ্যাত চাঁদপুর জেলা সারা দেশে মিঠা পানির সুস্বাদু ইলিশের অভয়াশ্রম হিসাবে সুপরিচিত। পদ্মা, মেঘনা ও ডাকাতিয়ার মিলনস্থল ইলিশ মাছ প্রজননের সবচেয়ে বড় প্রাকৃতিক ক্ষেত্র হিসাবে প্রাচীন কাল থেকেই সুপরিচিত। এখানে রয়েছে মাৎস্য ও নদী গবেষণা কেন্দ্র। যেখানে নদী. মাৎস্য ও বিশেষ করে পুকুরে ইলিশ চাষের সম্ভাবনা নিয়ে গবেষণা করা হচ্ছে। অত্যন্তসুস্বাদু এই মাছের ব্যাপক জনপ্রিয়তার ফলে দেশে ও বিদেশে ‘‘চাঁদপুরের ইলিশ’’ একটি বিশ্বস্তব্রান্ডে পরিণত হয়েছে। দেশের চাহিদা মিটানোর পাশাপাশি প্রতি বছর হাজার হাজার টন মিঠা পানির ইলিশ বিদেশে রপ্তানীর মাধ্যমে দেশে ব্যাপক বৈদেশিক মুদ্রা আনয়নে ইলিশ বিশেষ ভূমিকা রাখছে। বিশেষ করে পাশ্ববর্তী দেশ সমূহে রয়েছে চাঁদপুরের ইলিশের বিশাল বাজার। তাই বর্ষা মৌসুমে চাঁদপুরের ইলিশ খাওয়ার জন্য এবং তাজা রূপালী ইলিশ একনজর দেখার জন্য দেশি বিদেশী পর্যটকদের ভিড় জমে। আপনিও আমন্ত্রিত। চাঁদপুর জেলার প্রাণ কেন্দ্র তালতলা এলাকায় চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে একটি দৃষ্টিনন্দন ও চমৎকার ভাস্কর্য স্থাপন করা হয়েছে। যা ইলিশ চত্বর নামে পরিচিত। মূল শহরের প্রবেশ মুখে অবস্থিত এই ভাস্কর্যটি যে কোন দর্শনার্থীর চোখ জুড়াবে।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৩০০০ মিটার স্টিপলচেজ
২০০৮ অলিম্পিক গেমসে পুরুষদের ৩০০০মিটার স্টিপলচেজ''' প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।
যোগ্যতানির্ণায়ক মাপকাঠি ছিল ৮:২৪.৬০সেকেন্ড (A মান) এবং ৮:৩২.০০সেকেন্ড (B মান)।
গ্রীসের অ্যাথেন্সে অনুষ্ঠিত ২০০৪ অলিম্পিকে রৌপ্য পদক জয়ী ব্রিমিন কিপরুতো টানা সপ্তম কেনীয় দৌড়বীর হিসাবে এবারো এই বিভাগে জয় লাভ করেন। ১৯৬৮সাল থেকে ৩০০০মিটার স্টিপলচেজে কেনিয়া এযাবৎ সর্বমোট ৯টি স্বর্ণপদক জিতেছে। তবে বিজয়ীদের কেউই পরের বার নিজের খেতাব রক্ষা করতে পারেননি।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
রাউন্ড ১
প্রত্যেক হিটের প্রথম চারজন (Q) ও সবমিলিয়ে পরবর্তী সেরা তিনজনকে (q) নিয়ে ফাইনাল অনুষ্ঠিত হয়।
Legend: Q=Qualified top 4 in heat; q=Qualified by time; DNF=Did Not Finish; DNS=Did Not Start;
DQ=Disqualified; NR=National Record; PB=Personal Best; SB=Season Best
রাজনৈতিক মতপরিসর
রাজনৈতিক মতপরিসর বলতে এমন একটি পদ্ধতিকে বোঝায়, যাতে বিভিন্ন রাজনৈতিক মতাবস্থানকে একে অপরের সাপেক্ষে চরিত্রায়িত ও শ্রেণীবদ্ধ করা হয়। এই মতাবস্থানগুলিকে স্বতন্ত্র রাজনৈতিক মাত্রার প্রতিনিধিত্বকারী এক বা একাধিক জ্যামিতিক অক্ষের উপরে স্থাপন করা হয়। কদাচিৎ রাজনৈতিক মতপরিসরের পরিবর্তে রাজনৈতিক মতের দিকনির্ণায়ক এবং রাজনৈতিক মতের মানচিত্র পরিভাষাগুলিও ব্যবহার করা হতে পারে। শেষোক্ত দুইটি মূলত রাজনৈতিক মতপরিসরের একটি জনপ্রিয় দ্বিমাত্রিক প্রতিমানকে নির্দেশ করতে ব্যবহৃত হয়।
এ পর্যন্ত সবচেয়ে দীর্ঘ সময় ধরে প্রচলিত ও জনপ্রিয় রাজনৈতিক মতপরিসরটি হলো বাম-ডান মাত্রা, যা মূলত ফরাসি বিপ্লবের (১৭৮৯-১৭৯৯) পরে ফরাসি আইনসভার আসনবিন্যাসকে নির্দেশ করে, যেখানে আমূল-সংস্কারবাদীরা বামে এবং অভিজাততন্ত্রীরা ডানে আসন গ্রহণ করতেন।  আন্তর্জাতিকভাবে সাম্যবাদ ও সমাজতন্ত্রকে বামপন্থা হিসেবে এবং রক্ষণশীলতাবাদ ও ফ্যাসিবাদকে ডানপন্থী বিবেচনা করা হয়। উদারনীতিবাদ বিভিন্ন প্রেক্ষাপটে বিভিন্ন অর্থ বোঝাতে পারে: কখনোবা বামপন্থা (সামাজিক উদারনীতিবাদ) আবার কখনোবা ডানপন্থা (ধ্রুপদী উদারনীতিবাদ)। মধ্যবর্তী দৃষ্টিভঙ্গিসম্পন্নদেরকে মাঝে মাঝেকেন্দ্রপন্থী হিসেবে শ্রেণীকরণ করা হয়। সে হিসেবে উদারনীতিবাদী এবং নব্যউদারনীতিবাদীদেরকেও কেন্দ্রপন্থী ধরা হয়। যে রাজনীতিতে প্রথাগত বাম-ডান মতপরিসরকে স্বীকার করা হয় তাকে মিশ্র রাজনীতি বলা হয়,  যদিও আখ্যা দ্বি-অক্ষ মতপরিসরে একটি যৌক্তিক অবস্থান রয়েছে এমন মতাদর্শগুলোকে ভুলভাবে উপস্থাপন করতে পারে কারণ সাধারণভাবে মনে হয় এটি একটি অক্ষের বাম-ডান মতপরিসরে এলোমেলোভাবে আনা হয়েছে।
রাষ্ট্রবিজ্ঞানীরা লক্ষ্য করেন যে একক বাম-ডান অক্ষ রাজনৈতিক বিশ্বাসের বিদ্যমান বৈচিত্র বর্ণনা করার জন্য খুব সহজ এবং অপর্যাপ্ত। তাই তারা অন্যান্য অক্ষ অন্তর্ভুক্ত করেন। পোলার বিপরীতে বর্ণনামূলক শব্দগুলি পরিবর্তিত হওয়া সত্ত্বেও জনপ্রিয় বাইবিয়াম বর্ণালীতে সাধারণত অর্থনৈতিক বিষয় (বাম-ডান মাত্রা) এবং সামাজিক-সাংস্কৃতিক বিষয় (কর্তৃপক্ষ-স্বাধীনতা মাত্রা) দুটি অক্ষ হিসেবে বিবেচনা করা হয়।
পদদ্বয়ের ঐতিহাসিক ব্যুৎপত্তি
"ডান" এবং "বাম" পদদ্বয় ফরাসি বিপ্লবের প্রথমদিকে ১৭৮৯-৯৯ এর দশকে উদ্ভব হয় এবং প্রকৃতপক্ষে এটি ফ্রান্সের বিভিন্ন সংসদের আসন বিন্যাস নির্দেশ করত। স্পিকারের আসনে বসে আইনসভার সামনে থেকে দেখলে, অভিজাততন্ত্রবাদীরা ডানে (প্রথাগত সম্মানিত আসন) ও সাধারণরা বামে বসতো এবং তার ফলে বামপন্থী রাজনীতি এবং ডানপন্থী রাজনীতি শব্দদ্বয়ের আবির্ভাব ঘটে।
আসলে আদর্শিক সংজ্ঞা প্রদান করা হয় Ancien Régime ("প্রাচীন আদেশ") অনুসারে। এটি অনুযায়ী "ডান" বলতে অভিজাততন্ত্র বা রাজকীয় স্বার্থ এবং গির্জার সমর্থনকে বোঝায়, যেখানে "বাম" বলতে প্রজাতন্ত্রবাদ, ধর্মনিরপেক্ষতা এবং ব্যক্তিস্বাধীনতার সমর্থনকে বোঝায়। কারণ বিপ্লবের শুরুতে রাজনৈতিক ভোটাধিকার তুলনামূলকভাবে সংকীর্ণ ছিল, প্রকৃত "বামপন্থীরা" মূলত বুর্জোয়াদের স্বার্থ, ক্রমবর্ধমান পুঁজিবাদী শ্রেণীকে প্রাধান্য দিত (প্রোটো-কমিউনিস্ট বাবুফের মতো উল্লেখযোগ্য ব্যতিক্রমও ছিল)। বামপন্থী রাজনীতিবিদরা লেসে-ফেয়ার বাণিজ্য এবং মুক্ত বাজারের পক্ষে সমর্থন প্রকাশ করেছিলেন কারণ এই উপস্থাপিত নীতিগুলি অভিজাত শ্রেণীর চেয়ে পুঁজিপতিদের পক্ষে অনুকূল ছিল, কিন্তু সংসদীয় রাজনীতির বাইরে এই মতামতগুলি প্রায়শই "ডানপন্থীদের" দিকে রয়েছে বলে চিহ্নিত হয়।
এই স্পষ্ট দ্বন্দ্বের কারণ হল এই সংসদীয় "বাম দিকে" আসনগ্রহণকারী বামপন্থীরা সরকারী সংসদীয় কাঠামোর (যেমন ফরাসী বিপ্লবের সান-কুলোটিস) বাইরে বেশিরভাগ সময়ই বেকার, দরিদ্র কৃষক এবং শ্রমিক শ্রেণির প্রতিনিধিত্ব করে। ফরাসি বিপ্লবের সময় তাদের রাজনৈতিক স্বার্থ অভিজাততান্ত্রিকদের বিরোধিতা করে এবং তাই তারা নিজেদেরকে প্রাথমিক পুঁজিপতিদের সাথে সংশ্লিষ্ট মনে করে। তবে, এর অর্থ এই নয় যে তাদের অর্থনৈতিক স্বার্থ তাদের মত যারা লেসে-ফেয়ারকে তাদের রাজনৈতিক নীতিমালা হিসেবে প্রদান করে।
অর্থনীতিতে পুঁজিবাদ প্রাধান্য বিস্তার করার সঙ্গে সঙ্গে অভিজাততন্ত্র অপ্রাসঙ্গিক হয়ে ওঠে এবং বেশিরভাগ ক্ষেত্রেই তারা পুঁজিবাদী প্রতিনিধিদের দ্বারা প্রতিস্থাপিত হয়। মূলত "বাম" দ্বারা প্রকাশিত পুঁজিবাদী নীতিগুলি প্রকাশিত হওয়ার পরিবর্তে বাণিজ্য ইউনিয়নবাদী, সমাজতান্ত্রিক, নৈরাজ্যবাদী এবং কমিউনিস্ট রাজনীতিতে আংশিকভাবে বাণিজ্য শ্রেণীর আকার বৃদ্ধি করে এবং মূলত "বাম" দ্বারা প্রকাশিত হওয়ার পরিবর্তে "বাণিজ্য শিল্পের" মাধ্যমে আংশিকভাবে প্রকাশ করা শুরু করে। এই বিবর্তন প্রায়ই সংসদীয় রাজনীতিবিদরা লেসে-ফেয়ার অর্থনৈতিক নীতি থেকে দূরে সরিয়ে নেয়, যদিও এটি বিভিন্ন দেশে বিভিন্ন মাত্রায় ঘটেছে, বিশেষ করে যারা তূলনামূলক বেশি কর্তৃত্ববাদী-বাম দেশ, যেমন সোভিয়েত ইউনিয়ন বা চীন (মাও সে তুং এর অধীনে চীনের)। এভাবে, আমেরিকান রাজনৈতিক প্রাঙ্গণে "বাম" শব্দটি দ্বারা হয়তো "উদারনীতিবাদ" কে বোঝানো হয় এবং ডেমোক্রেটিক পার্টি, কিন্তু ফ্রান্সের মতো দেশে এই অবস্থান তূলনামূলকভাবে ডানপ্নথী কিংবা সামগ্রিকভাবে কেন্দ্রপন্থী হিসেবে বিবেচনা করা হয় এবং "বামপন্থী" বলতে "লিবারেল" এর চেয়েও "সমাজতান্ত্রিক" বা "সমাজতান্ত্রিক-গণতান্ত্রিক" অবস্থান বোঝায়।
প্রাতিষ্ঠানিক পর্যবেক্ষণ
গত এক শতক ধরে সামাজিক বিজ্ঞানীরা বিভিন্নভাবে চেষ্টা করেছেন কীভাবে রাজনৈতিক বৈচিত্র‍্যকে বর্ণনা করা যায়। তারই কিছু নিচে দেয়া হল
লিওনার্ড ডব্লিউ ফার্গুনসন
এই ব্যবস্থাটি বিশুদ্ধ তাত্ত্বিক ভিত্তির পরিবর্তে ব্যবহারিকভাবে আবির্ভাব ঘটানো হয়েছিল। এই পদ্ধতির ফলে ফার্গুসনের তিনটি কারণের ব্যাখ্যাটি বিশেষভাবে গুরুত্ব দেওয়া উচিত কেননা যদি একটি নিখুঁত বাস্তব মাপকাঠি নেয়া না হয় তবে কারণ বিশ্লেষণ একটি বিমূর্ত কারণ প্রদান করবে। যদিও জাতীয়তাবাদের মানদন্ডের প্রতিলিপি অসঙ্গত ছিল, তবে ধর্মবাদ ও মানবিকতাবাদ আবিষ্কার ফার্গুসন এবং অন্যান্যরা মূল্যায়ন করেছিল।
হ্যানস আইসেনক
এর খুব অল্প সময়ের পরে, হান্স আইজেন্ক গ্রেট ব্রিটেনে রাজনৈতিক মনোভাব নিয়ে গবেষণা শুরু করেছিলেন। তিনি বিশ্বাস করতেন যে একদিকে জাতীয় সমাজতন্ত্রীদের (নাৎসিরা) এবং অন্যদিকে কমিউনিস্টদের সম্পর্কে বাম-ডান অক্ষের বিপরীত অবস্থান সত্ত্বেও মূলত কিছুটা মিল ছিল। হ্যান্স আইশেনস ১৯৫৬ সালে "সেন্স অ্যান্ড ননসেন্স ইন সাইকোলজি" বইয়ে পত্রিকা এবং রাজনৈতিক স্থানগুলিতে পাওয়া রাজনৈতিক বিবৃতিগুলির তালিকা সংকলন করেন এবং প্রতিটি বিষয়ে তাদের চুক্তি বা মতবিরোধের জন্য উল্লেখ করেন। ফার্গুসনের ব্যবহৃত একই প্রক্রিয়ায় কারণ বিশ্লেষণে এই জরিপ জমা দেওয়ার সময় আইজেন্ক দুটি কারণ চিহ্নিত করেছিলেন, যার নাম তিনি রেখেছিলেন "আমূল সংস্কারবাদী" (আর-ফ্যাক্টর) এবং "কোমল মানসিকতা" (টি-ফ্যাক্টর)।
এই বিশ্লেষণ বাস্তব জগতের সঙ্গে সম্পর্কিত কিনা তা সম্বন্ধে তথ্য প্রদান করে এবং তাই ব্যাখ্যাটিতে সতর্কতা অবলম্বন করা উচিত। আইজেনকের আর-ফ্যাক্টরটি প্রথাগত "বাম-ডান মাত্রার" সঙ্গে সহজেই সংশ্লিষ্ট করা গেলেও টি-ফ্যাক্টরটি (আর-ফ্যাক্টরের সঙ্গে সমকোণে অঙ্কিত মাত্রা) নিরূপণ করা কঠিন কেননা এক্ষেত্রে সর্বোচ্চ স্কোরকারীরা শান্তিবাদ,জাতিগত সমতা, ধর্মীয় শিক্ষাকে সমর্থন ও গর্ভপাতে নিষেধাজ্ঞা প্রদান করলেও নিম্ন স্কোরকারীরা সামরিক শাসন, কঠোর শাস্তি, সহজলভ্য বিবাহবিচ্ছেদ আইন এবং সঙ্গী বিয়ের প্রতি নমনীয় অবস্থানে থাকে।
পদ্ধতি, অবস্থান এবং তত্ত্বের মধ্যে পার্থক্য থাকা সত্ত্বেও আইসেনক এবং ফার্গুসনের ফলাফল সাদৃশ্যপূর্ণ। আইজেনকের দুটি মানদন্ডকে কেবল ৪৫ ডিগ্রি ঘোরালে আমেরিকাতে ফার্গুসন দ্বারা চিহ্নিত ধর্মতত্ত্ব ও মানবতাবাদের একই মানদন্ড পাওয়া যায়।
আইজেনকের আর এবং টি এর মাত্রাগুলি জার্মানি, সুইডেন, ফ্রান্স এবং জাপানে প্রাপ্ত মানের কারণ বিশ্লেষণ করে পাওয়া যায়।
আইজেনক তার ১৯৫৬ সালের কর্মে একটি চাঞ্চল্যকর ফলাফল লক্ষ্য করেন যে, মার্কিন যুক্তরাষ্ট্র এবং গ্রেট ব্রিটেনের অধিকাংশ রাজনৈতিক বৈচিত্র‍্য বাম/ডান অক্ষে অবস্থান করলেও ফ্রান্সে টি-অক্ষটি বৃহত্তর এবং মধ্যপ্রাচ্যে একমাত্র টি-অক্ষই পাওয়া যায়: Among mid-Eastern Arabs it has been found that while the tough-minded/tender-minded dimension is still clearly expressed in the relationships observed between different attitudes, there is nothing that corresponds to the radical-conservative continuum.
আইজেনকের রাজনৈতিক দৃষ্টিভঙ্গি এবং রাজনৈতিক গবেষণার মধ্যে সম্পর্ক
আইজেনকের রাজনৈতিক দৃষ্টিভঙ্গি তার গবেষণার সঙ্গে সম্পর্কিত: আইজেন বাম ও ডানপন্থীদের কর্তৃত্ববাদী নির্যাতন হিসাবে অনুধাবন করেন যা তার বিরোধী ছিল এবং সেই অনুযায়ী তিনি বিশ্বাস করেন যে এই টি-অক্ষের সাথে তিনি নাৎসিবাদ ও সাম্যবাদের মধ্যে সম্পর্ক খুঁজে পেয়েছেন। আইসেনের মতে, উভয় ভাবাদর্শের সদস্যরাই কট্টরপন্থী। আইজেনকের গবেষণার কেন্দ্রে এই দাবি ছিল যে নমনীয়-মানসিকতার মতাদর্শগুলি গণতান্ত্রিক এবং মানবিক স্বাধীনতার পক্ষে বন্ধুত্বপূর্ণ। অন্যদিকে কট্টর-মনস্তাত্ত্বিক মতাদর্শগুলো আক্রমনাত্মক এবং কর্তৃত্ববাদী। এই প্রসঙ্গে আইজেনক নাৎসিবাদ ও সাম্যবাদীদের উপর গবেষণা চালিয়ে বলেন যে, নিয়ন্ত্রণকারী দলের চেয়ে সদঅস্যরা অধিক "কর্তৃত্বপরায়ণ" ও "আক্রমণাত্বক"।
আইজেনকের গবেষণার সমালোচনা
আইজেনকের কট্টরপন্থীর ধারণা একাধিক কারণে সমালোচিত হয়েছে।
মিল্টন রকিচ
হান্স যে আইসেনের কা সন্তুষ্ট না হতে পেরে মিল্টন রোকিচ ১৯৭৩ সালে স্বাধীনতা ও সমতার উপর ভিত্তি করে রাজনৈতিক মূল্যবোধের নিজস্ব দুটি অক্ষীয় মডেল তৈরি করেন এবং তার The Nature of Human Values বইয়ে বর্ণনা করেন ।
এই মডেলটি পরীক্ষা করতে মিল্টন রোকিচ এবং তার সহকর্মীরা নাৎসিবাদ (অ্যাডলফ হিটলার লিখিত), সাম্যবাদ (ভ্লাদিমির লেনিন লিখিত), পুঁজিবাদ (ব্যারি গোল্ডওয়াটার লিখিত) এবং সমাজতন্ত্র (বিভিন্ন সমাজতান্ত্রিক লেখক দ্বারা লিখিত)-এর বিষয়বস্তু বিশ্লেষণ করেন। বিশ্লেষণের অধীনে থাকা বিষয়বস্তুর সাথে পরীক্ষকের এবং গবেষকের বিশেষ রাজনৈতিক দৃষ্টিভঙ্গি উপর নির্ভরতার জন্য এই পদ্ধতিটি সমালোচিত হয়েছে।
স্থানিক মডেল
ভোটের স্থানিক মডেল ভোটার এবং প্রার্থীদের একটি বহুমাত্রিক ব্যবস্থায় স্থানাঙ্কিত করে যেখানে প্রতিটি মাত্রা একটি একক রাজনৈতিক ইস্যু, একটি ইস্যুর অংশবিশেষ অথবা প্রার্থীর কোনো বৈশিষ্ট্যকে নির্দেশ করে। এই ব্যবস্থায় ভোটারদের "আদর্শ বিন্দু" হিসেবে মডেল বানানো হয় এবং ভোটাররা তার নিকটতম বিন্দুবিশিষ্ট প্রার্থীকে ভোট প্রদান করে। এছাড়াও এই মডেলের মাত্রা প্রার্থীদের অ-রাজনৈতিক বৈশিষ্ট্য যেমন দুর্নীতি, স্বাস্থ্য ইত্যাদি নির্দেশ করতে পারে।
এই নিবন্ধের অন্য অধিকাংশ বর্ণালীকে স্বল্পসংখ্যক মাত্রার উপর এই ব্যবস্থার অভিক্ষেপরূপে বিবেচনা করা যেতে পারে। উদাহরণস্বরূপ, জার্মান ভোটারদের একটি গবেষণায় দেখা গেছে যে, সমস্ত রাজনৈতিক দলগুলোর প্রতিনিধিত্ব করার জন্য ন্যূনতম চারটি মাত্রা প্রয়োজন।
ইভা মারি সেন্ট
মারি সেন্ট এলিয়া কাজান পরিচালিত অন দ্য ওয়াটারফ্রন্ট (১৯৫৪) ও নর্থ বাই নর্থওয়েস্ট (১৯৫৯) চলচ্চিত্রে অভিনয়ের জন্য প্রসিদ্ধ। অন দ্য ওয়াটারফ্রন্ট চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি ১৯৫৭ সালে আ হ্যাটফুল অব রেইন চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রগুলো হল রেইনট্রি কান্ট্রি (১৯৫৭), এক্সোডুস (১৯৬০), দ্য রাশিয়ান্স আর কামিং, দ্য রাশিয়ান্স আর কামিং (১৯৬৫), গ্র্যান্ড প্রিক্স (১৯৬৬), নাথিং ইন কমন (১৯৮৬), বিকজ অব উইন-ডিক্সি (২০০৫), সুপারম্যান রিটার্নস (২০০৬), ও উইন্টার্স টেল (২০১৪)।
টেলিভিশনে তিনি দ্য ফিলকো টেলিভিশন প্লেহাউজ ধারাবাহিকের "মিডল অব দ্য নাইট" পর্ব (১৯৫৫), প্রডিউসার্স শোকেজ অনুষ্ঠানের "আওয়ার টাউন" পর্ব (১৯৫৬), হাউ দ্য ওয়েস্ট ওয়াজ ওন (১৯৭৭), ট্যাক্সি (১৯৭৮)-এর জন্য এমি পুরস্কারের মনোনয়ন লাভ করেন এবং পিপল লাইক আস (১৯৯০) ধারাবাহিকে তার কাজের জন্য মিনি ধারাবাহিক বা বিশেষ অনুষ্ঠানে সেরা পার্শ্ব অভিনেত্রী বিভাগে এমি পুরস্কার লাভ করেন।
কর্মজীবন
থাম্ব|বাম|200px|[[অন দ্য ওয়াটারফ্রন্ট (১৯৫৪) চলচ্চিত্রে সেন্ট।]] সেন্টের চলচ্চিত্র অভিষেক ঘটে অন দ্য ওয়াটারফ্রন্ট (১৯৫৪) চলচ্চিত্র দিয়ে। এলিয়া কাজান পরিচালিত ছবিটিতে তিনি মার্লোন ব্রান্ডোর বিপরীতে অভিনয় করেন। এই ছবিতে এডি ডয়েল চরিত্রে তার অভিনয়ের জন্য তিনি ক্লেয়ার ট্রেভর, নিনা ফাশ, ক্যাটি জুরাডো ও জ্যান স্টার্লিংদের অভিনেত্রীদের ছাপিয়ে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। পুরস্কার গ্রহণকালে তিনি নয়মাসের অন্তঃসত্ত্বা ছিলেন। এছাড়া তিনি তার এই কাজের জন্য সেরা সম্ভাবনাময় নবাগত বিভাগে বাফটা পুরস্কারের মনোনয়ন লাভ করেন। দ্য নিউ ইয়র্ক টাইমস-এর চলচ্চিত্র সমালোচক এ. এইচ. ওয়েলার লিখেন, "টিভি ও ব্রডওয়ে থেকে চলচ্চিত্র আগত নবাগত ইভা মারি সেন্টকে নেওয়ার ব্যাপারে কাজান সাহেব সুন্দর ও দীপ্তিময় শিল্পের পরিচয় দিয়েছেন, যিনি এই সকল বৈশিষ্টের উপর নির্ভরশীল ছিলেন না। তার সীমাবদ্ধ বিদ্যালয়ের প্রশিক্ষণ সম্পূর্ণ অপরিচিত ব্যক্তির সাথে প্রণয়ে লিপ্ত হতে বাধা দেয়নি। যুদ্ধক্ষেত্রের দৃশ্যের মধ্যেও তিনি কোমল ও অনুভূতিসম্পন্ন প্রণয়ের অভিনয় করে গেছেন।"
ইসলাম এবং দারিদ্র্যতা
মধ্যযুগে সময়কালে, ইসলাম ধর্মের সাথে স্বেচ্ছাসেবী দারিদ্র্যের ধারণাটির সুস্পষ্ট সম্পর্ক রয়েছে। যদিও সুফিবাদ বস্তুগত সম্পদ ত্যাগকে উৎসাহিত করেছে, সুন্নি এবং শিয়া পণ্ডিতরা ঐতিহ্যগতভাবে বলে এসেছেন যে, সুন্নি ও শিয়া পণ্ডিতরা ঐতিহ্যগতভাবে বলে এসেছেন যে, যারা তাঁর লোকেদের উপভোগ করার জন্য ঈশ্বর এই পৃথিবীতে যে ভালো কাজ করেছেন তা নিষেধ করবেন এমন লোকদের বিরুদ্ধে কুরআনের উপদেশের সাথে স্ব-অস্বীকৃতি অসামঞ্জস্যপূর্ণ।
যারা ঈশ্বরের পূর্ণ-সময়ের উপাসনা করার জন্য বস্তুগত সম্পদ পরিত্যাগ করেছিলেন, পণ্ডিতরা তাদের প্রতি শ্রদ্ধা জানাতে শুরু করার সাথে সাথে দারিদ্র্যের আদর্শায়ন এমন পর্যায়ে উন্নীত হয় যে এটি দারিদ্র্যের প্রকৃতি সম্পর্কে ইসলামিক ধারণাগুলিকে রঙিন করতে শুরু করে।
প্রারম্ভিক মুসলমান
মুহাম্মদের স্ত্রী আয়িশা স্বেচ্ছায় দারিদ্র্য গ্রহণ করেছেন বলে উল্লেখ করা হয়েছিল, কিছু ঐতিহ্যে তার ক্রিয়াকলাপকে একটি হাদিসের সাথে সম্পর্কিত করে দাবি করে যে মুহাম্মদ তাকে আদেশ দিয়েছিলেন "আয়িশা, যদি তুমি আমার সাথে যোগ দিতে চাও, এই পৃথিবীকে আরোহীর বিধানের মতো কম গ্রহণ করো, ধনীদের সাথে মেলামেশা থেকে সাবধান হও, এবং যতক্ষণ না তুমি এটি প্যাচ করে নাও ততক্ষণ পর্যন্ত পোশাক টি জীর্ণ বলে মনে করো না"। একইভাবে, তার স্ত্রী জয়নব বিনতে জাহশ সম্পদকে ফিতনা, একটি প্রলোভন হিসেবে দেখতেন এবং তার সমস্ত সম্পদ দান করতেন। উমরের ১২,০০০ দিরহাম বার্ষিক অর্থ তাকে দিয়েছিলেন এবং দরিদ্রদের মধ্যে বিতরণ করেছিলেন।
আবু বকর ও উমর মুহাম্মদের প্রথম দুই উত্তরসূরি তাদের স্বেচ্ছাদারিদ্র্যের জন্য উল্লেখ করা হয়েছিল। আবু বকর একজন ধনী বণিক ছিলেন কিন্তু তিনি মুহাম্মাদের সঙ্গী হওয়ার পর কুরাইশ উপজাতির বিরোধিতার কারণে তিনি দরিদ্র হয়ে পড়েন। আবু বকরের মেয়ে আয়েশার বিয়ের সময় তার জন্য কেবল জীর্ণ পোশাক নির্দিষ্ট ছিল যা দিয়ে তিনি পূর্বের ভুল থেকে নিজেকে সংশোধন করেছিলেন। উমর একটি নতুন পোশাকের পরিবর্তে প্রায়শই প্যাচ করা আলখাল্লা পরার কথা উল্লেখ করেছিলেন। উমর যখন ১,০০০ দিনার পাঠানোর ব্যবস্থা করেছিলেন, তখন বলা হয় যে তিনি কেঁদেছিলেন কারণ তিনি মুহাম্মদকে বলতে শুনেছিলেন যে দরিদ্ররা বাকি মুসলমানদের ৫০০ বছর আগে জান্নাতে প্রবেশ করবে।
একটি গল্প আছে যা দাবি করে যে একজন মুসলিম স্বপ্নে মালিক বিন দীনার এবং মুহাম্মদ ইবনে ওয়াসির জান্নাহ-এ নিয়ে যেতে দেখেছিল এবং লক্ষ্য করেছিল যে মালিককে আরও সম্মানিত করা হয়েছিল এবং প্রথমে প্রবেশের অনুমতি দেওয়া হয়েছিল। যখন তিনি জিজ্ঞাসা করেন যে তিনি বিশ্বাস করেন যে ইবনে ওয়াসি আরও মহৎ, তখন তাকে বলা হয় যে এটি সত্য, "কিন্তু মোহাম্মদ ইবনে ওয়াসির কাছে দুটি শার্ট ছিল, এবং মালিকের কেবল একটি ছিল। এই কারণেই মালিককে পছন্দ করা হয়"।
সুফি আলেমগণ
সুফিরা স্বেচ্ছায় খাবার পরিহারকে "শ্বেতাঙ্গ মৃত্যু", নতুন পোশাক প্রত্যাখ্যানকে "সবুজ মৃত্যু" এবং নিজের উদ্দেশ্যমূলক বোঝাকে "কালো মৃত্যু" বলে উল্লেখ করেন।
বলা হয় যে, সাধক রাবিয়া আল-আদাভিয়া তার জীবন স্বেচ্ছায় দারিদ্র্য প্রচার এবং সমস্ত প্রয়োজনের জন্য আল্লাহর উপর সম্পূর্ণ নির্ভরতা প্রচার করে কাটিয়েছেন ৭৭৭ সালে মারা যাওয়া শরিয়ত ও হাদিসের পণ্ডিত দাউদ আত-তাই, বুলরুশের একটি পাত্র, অযু ও পানীয়ের জন্য ব্যবহৃত চামড়ার জলের পাত্র এবং একটি ইপ যা তিনি ঘুমানোর জন্য মাথার নীচে গুঁজে রেখেছিলেন ছাড়া কিছুই রেখে যাননি।
একজন ধর্মত্যাগী একটি গল্পে দাবি করে যে একজন নবজাতক এবং একজন শেখ জঙ্গলে হাঁটছিল, এবং নবজাতক টাকা বহন করছিল। যখন তারা দুটি রাস্তা নিয়ে একটি অন্ধকার উপত্যকায় আসে, তখন নবজাতক শেখকে জিজ্ঞাসা করে কোন পথ টি নেওয়া উচিত, এবং তাকে বলা হয় "[অর্থ] ফেলে দাও, তাহলে তুমি তোমার ইচ্ছামতো যে কোনও রাস্তা নিতে স্বাধীন হবে"। গল্পটি শিক্ষা দেয় যে যারা বস্তুগত সম্পদের মালিক তারা এটি হারানোর ভয় দ্বারা শাসিত হয়।
সুফি আলী হাজবেরি ঈশ্বরের কাছে একটি প্রার্থনাতে লিখেছিলেন যাতে "আমাকে প্রথমে তাদের মালামাল দান করুন যাতে আমি তাদের জন্য কৃতজ্ঞতা জানাতে পারি এবং তারপর আমাকে আপনার জন্য সেগুলো থেকে বিরত থাকতে সাহায্য করুন... আমার দারিদ্র্য স্বেচ্ছামূলক হতে পারে, বাধ্যতামূলক নয়"।
আল-গাজ্জালির বই "ধর্মীয় বিজ্ঞানের পুনরুজ্জীবন" (ইহিয়া উলুম আল-দিন) এ "দারিদ্র্যের গুণ" শিরোনামে একটি অনুচ্ছেদ ছিল, (ফাদিলত আল-ফাকর) যেখানে বেশ কয়েকটি গল্প রয়েছে, যেমন ইব্রাহিম ইবনে আদহাম ৬০,০০০ দিরহামের জন্য দরিদ্রদের তালিকা থেকে আমার নাম উঠিয়ে ফেলতে চাই না" উল্লেখ করে একটি বৃহত আর্থিক অনুদান পাঠিয়ে দেন।
কিছু সুফি তপস্যাকারী তাদের জীবিকার জন্য শুধুমাত্র দানের উপর নির্ভর করেন এবং চিশতি সম্প্রদায় তাদের অভাবীদের মধ্যে বিতরণ না করে একদিনের বেশি সময় ধরে কোনও উপহার রাখতে নিষেধ করে।
ফুটবল ক্লাব পাসোস দে ফেরেইরা
ফুতেবল ক্লুবে পাসোস দে ফেরেইরা (, FC Paços de Ferreira; এছাড়াও এফসি পাসোস দে ফেরেইরা নামে পরিচিত) হচ্ছে পাসোস দে ফেরেইরা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৫০ সালের ৫ই এপ্রিল তারিখে প্রতিষ্ঠিত হয়েছে। এফসি পাসোস দে ফেরেইরা তাদের সকল হোম ম্যাচ পাসোস দে ফেরেইরার এস্তাদিও দা মাতা রিয়ালে খেলে থাকে; যার ধারণক্ষমতা হচ্ছে ৯,০৭৭। বর্তমানে এই ক্লাবের ম্যানেজারের দায়িত্ব পালন করছেন পেপা এবং সভাপতির দায়িত্ব পালন করছেন পাওলো মেনেসেস। পর্তুগিজ মধ্যমাঠের খেলোয়াড় পেদ্রিনিয়ো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি পাসোস দে ফেরেইরা এপর্যন্ত ৫টি শিরোপা জয়লাভ করেছে; যার মধ্যে ৪টি লিগাপ্রো এবং ১টি পর্তুগিজ তৃতীয় বিভাগ শিরোপা রয়েছে।
সিনসিনাতুস লেকন্তে
মিশেল সিনসিনিটাস লেকন্তে (Michel Cincinnatus Leconte, জন্ম: ২৯ সেপ্টম্বর, ১৮৫৪) ১৫আগস্ট, ১৯১১ থেকে শুরু করে ০৮ আগস্ট, ১৯১২ তাঁর মৃত্যুর আগে পর্যন্ত হাইতির রাষ্ট্রপতি ছিলেন। তিনি ছিলেন জিন-জ্যাক ডেসালাইনসের পপৌত্র ছিলেন হাইতি বিপ্লবের একজন নেতা ও স্বাধীন হাইতির প্রথম শাসক এবং ছিলেন জোসেফ ল্যারোচির চাচা, যিনি টাইটানিক জাহাজ ডুবিতে নিহত একমাত্র কৃষ্ণাঙ্গ।
রাজনৈতিক কর্মজীবন
১৯১১ সালে নির্বাসন থেকে ফিরে লেকন্তে একটি বিশাল সামরিক বাহিনী একত্রিত করেন। রাষ্ট্রপতি সাইমনকে ক্ষমতাচ্যুত করে বিপ্লবকে নেতৃত্ব দেওয়ার মাধ্যমে ৭ আগস্ট, ১৯১১ লেকন্তে পর্তোপ্রাঁস বিজয়ী হিসেবে ফেরে আসে এবং তারপরে ১৪ আগস্ট লেকন্তে  কংগ্রেস এর হয়ে সর্বসম্মতভাবে সাত বছর মেয়াদে হাইতির রাষ্ট্রপতি নির্বাচিত হন।  সেসময় তার বেতন বছরে ২৪০০০ ডলার নির্ধারণ করা হয়েছিল।
রাষ্ট্রপতি হওয়ার পরে তিনি বেশ কয়েকটি সংস্কার কাজ করেন। যেমন রাস্তাগুলি তৈরি করা, শিক্ষকদের বেতন বৃদ্ধি, টেলিফোন লাইন স্থাপন এবং সেনাবাহিনীর আকার হ্রাস। কলিয়ার সাপ্তাহিক ১৯১২ সালের আগস্টে যুক্তি দিয়েছিল যে রাষ্ট্রপতি লেকন্তের প্রশাসন ছিল "সাধারণভাবে স্বীকৃত" এবং চল্লিশ বছরে হাইতির সবচেয়ে সক্ষম ও নির্ভেজাল সরকার ছিল। "হাইতিতে ব্যাপক গবেষণার পরে 1930-এর দশকে জোরা নিলে হুরস্টন লিখেছিলেন যে লেকন্তের "অসংখ্য সংস্কার শুরু করার এবং সাধারণত ইতিবাচক পদক্ষেপ নেওয়ার কৃতিত্ব ছিল।"
লেকন্তে স্থানীয় সিরিয়া ন জনগোষ্ঠীর প্রতি বৈষম্যমূলক নীতি অবলম্বন করে ছিলেন (অটোমান সিরিয়া থেকে খ্রিস্টান অভিবাসীরা), যা তখন ইতিমধ্যে নিপীড়িত সংখ্যালঘু গোষ্ঠী ছিল, তাদের মধ্যে থেকে একজন ঐতিহাসিক বর্ণনা করেছিলেন যে "1900 এর দশকের গোড়ার দিকে হাইতির আমেরিকান অর্থনৈতিক বিজয়ের উদ্বোধন শুরু ছিল”। রাষ্ট্রপতি পদে আরোহণের আগে, তিনি হাইতি থেকে সিরিয়ার জনগণকে বিতাড়িত করার প্রতিশ্রুতি দিয়েছিলেন। ১৯১২ সালে লেকন্তের বিদেশমন্ত্রী এক বিবৃতি প্রকাশ করে বলেছিলেন যে "পূর্বাঞ্চলের যার জাতীয়তা অনিশ্চিত ছিল ,নাগরিকত্বের প্রতিযোগিতার বিরুদ্ধে সেই সকল নাগরিকদের রক্ষা করা জরুরি হয়ে পড়ে ছিল ।"  ১৯০৩ সালের একটি আইনে (বিশেষত সিরিয়ানদের উদ্দেশ্যে) পুনরুদ্ধার করা হয়েছিল, যার মাধ্যমে  বিদেশিদের অভিবাসন স্তর এবং বাণিজ্যিক কার্যক্রম সীমাবদ্ধ করা হয়ে এবং ১৯০০ এর দশকের প্রথম কয়েক বছরে প্রচলিত সিরিয়ানদের হয়রানি আবার শুরু হয়েছিল। লেকন্তে প্রশাসন অবশ্য সিরিয়ানদের দ্বারা দাবি করা প্রক্রিয়া অব্যাহত রেখেছিল যারা নর্ড অ্যালেক্সিসের সরকার কর্তৃক নির্যাতিত হয়েছিল। ১৯২১ সালে যখন লেকন্তে হঠাৎ মারা গেলেন, তখন বেশিরভাগ সিরিয়ান তার মৃত্যুবার্ষিকী উদ্‌যাপন করেছিল এবং তার ফলস্বরূপ তাদের কারাবরণ করতে হয়েছিল, অন্যদের নির্বাসিত করা হয়েছিল। তাঁর সিরিয়ার নীতিটি তার উত্তরসূরি টানক্রাডে আগস্টে চালিয়ে যান।
মৃত্যু
সাত বছরের মেয়াদে নির্বাচিত হওয়া সত্ত্বেও, লেকন্তে অফিসে সময় অল্পকালীন ছিল। 1912 সালের 8 আগস্ট একটি সহিংস বিস্ফোরণে  জাতীয় রাষ্ট্রপতি ভবন   ধ্বংস হয়ে যায়, এতে রাষ্ট্রপতি এবং কয়েক'শ সেনা নিহত হন।
সেসময় নিযুক্ত একটি সংবাদ মাধ্যম লিখেছিল:"বিস্ফোরণটির শক্তি এতটাই বিশাল ছিল যে প্রচুর ছোট ছোট তোপ, লোহার টুকরো গুলো অনেক দূর দুরান্ত ছড়িয়ে ছিল। শহরের প্রতিটি বাড়ি কম্পিত হয়েছিল এবং পুরো জনগণ, ভীষণ ভীত হয়ে রাস্তায় ছুটে এসেছিল।" রাষ্ট্রবিজ্ঞানের ত্রৈমাসিকে  ১৯১২সালের বিস্ফোরণের বিবরণে রিপোর্ট করা হয়েছিল যে "গোলাবারুদ ভান্ডারে দুর্ঘটনাক্রমে জ্বলনের ফলে জেনারেল সিনসিনাতুস লেকন্তের কারণে মৃত্যু  ঘটেছে," একই জার্নালে ১৯২৭ সালের একটি নিবন্ধে তাঁর মৃত্যুকে একটি "হত্যাকাণ্ড" বলে মনে করেছিল। হাইতির মৌখির  ইতিহাস প্রচলিত আছে, যার অধিকাংশ ১৯৪০-এর দশকে  টেল মাই হর্স : ভুডো  এন্ড লাইফ  ইন হাইতি এন্ড জামাইকা  শিরোনামে হার্স্টনের লেখা বইটি থেকে যা পরবর্তী তে বেশিরভাগ লিখিত বিবরণ থেকে উল্লেখযোগ্যভাবে প্রসারিত হয়েছিল। হার্স্টন  ব্যাখ্যা করেছিলেন, "ইতিহাসের বইগুলিতে সমস্তই বলা হয় যে সিনসিনাতুস লেকন্তে দুর্গ বিস্ফোরণে মারা গিয়েছিল, ভবনটি ধ্বংস হয়েছিল, কিন্তু সাধারণ জনগণ সেভাবে তা বলে না। উচ্চ বা নিম্ন, কোনও ব্যক্তিই আমাকে কখনও বলেনি যে লেকন্তে বিস্ফোরণে মারা গিয়েছিল। সাধারণত এটি গৃহীত হয় যে ভবন ধ্বংসটি এই সত্যটি বিবৃত করে যে রাষ্ট্রপতি  সহিংসতায় মারা গিয়েছিলেন। " হার্স্টনের  মতে "কথিত হত্যার জন্য অনেক কারণ দেওয়া হয়েছিল", তবে কথিত চক্রান্তের মূল অভিনেতারা ছিলেন "উচ্চাভিলাষী এবং রাষ্ট্রপতি লেকন্তের মৃত্যুর পরে ... রাজনৈতিক ক্ষমতা অর্জনে মুখীয়ে ছিলেন।"
লেকন্তে মারা যাওয়ার ঠিক কয়েক মাস আগে, তার ভাগ্নে, জোসেফ ফিলিপ লেমেরসিয়ার ল্যারোচে, তার প্রথম যাত্রাপথের জন্য আরএমএস টাইটানিক ডুবতে মারা যান, যেখানে  ২,২০০ এরও বেশি যাত্রী ছিলেন এবং ক্রু ছিলেন। লারোচের স্ত্রী এবং কন্যাগণ সমুদ্রের জাহাজ ডুবি দুর্ঘটনার পরও বেঁচে গিয়েছিলেন। লরোচ একমাত্র আফ্রিকান বংশোদ্ভূত  ব্যক্তি ছিলেন যিনি এই জাহাজ দুর্ঘটনায় মারা গিয়েছিলেন।
পায়ের তলায় মাটি নাই
পায়ের তলায় মাটি নাই ২০২১ সালের একটি নাট্যধর্মী বাংলা ভাষার চলচ্চিত্র। চলচ্চিত্রটি পরিচালনা করেছেন মোহাম্মদ রাব্বি মৃধা এবং গল্পরাজ্য ফিল্মসের ব্যানারে প্রযোজনা করেছেন আবু শাহেদ ইমন। চলচ্চিত্রটি দক্ষিণ কোরিয়ার বুসান আন্তর্জাতিক চলচ্চিত্র উৎসব এবং ভারতের ‌‌গোয়া আন্তর্জাতিক চলচ্চিত্র উৎসব-এর ৫২তম আসরে প্রদর্শিত হয়েছে।
পটভূমি
চলচ্চিত্রের গল্পে জলবায়ু পরিবর্তনের তীব্র পরিণতির প্রেক্ষাপটে মূল নায়ক সাইফুল নামের এক সাধারণ ব্যক্তি যিনি একজন দরিদ্র অ্যাম্বুলেন্স চালক, যাকে তাঁর দুই স্ত্রী, পরিবার, কাজ, নৈতিকতা ও সামাজিকতার নানা দ্বন্দ্বের ভেতর দিয়ে যেতে হয়।
সহনাটি ইউনিয়ন
সহনাটি ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন।
আয়তন ও জনসংখ্যা
শিক্ষার হার ৬০%
বিষ্ণু বিনোদ
ঘরোয়া ক্রিকেট
২০১৮-১৯ রঞ্জি ট্রফিতে, তিনি মধ্যপ্রদেশের বিরুদ্ধে ২৮২ বলে অপরাজিত ১৯৩ রান করে তার প্রথম প্রথম-শ্রেণীর সেঞ্চুরি করেন।
তিনি ২০১৯-২০ বিজয় হাজারে ট্রফিতে কেরালার সর্বোচ্চ রান সংগ্রাহক ছিলেন ৮ ম্যাচে ৫০৮ রান করেছেন যার ৩টি সেঞ্চুরি সহ গড় ছিল ৬৩.৫০।
অক্টোবর ২০১৯-এ, তাকে ২০১৯-২০ দেওধর ট্রফির জন্য ভারত এ- এর স্কোয়াডে নাম দেওয়া হয়েছিল। তিনি প্রতিযোগিতার শেষে দুটি ম্যাচ খেলে ১১.৫০ গড়ে ২৩ রান করেন।
২০২১ সালের নভেম্বরে, তিনি ২০২১-২২ সৈয়দ মুশতাক আলী ট্রফির কোয়ার্টার ফাইনালে তামিলনাড়ুর বিরুদ্ধে সাতটি ছক্কা সহ ২৬ বলে ৬৫* রান করেছিলেন কিন্তু তার দল ম্যাচটি হেরে যায়।
২০২১ সালের ডিসেম্বরে, বিষ্ণু অপরাজিত ১০০ রান করেছিলেন, এছাড়াও সিজোমন জোসেফের সাথে ১৭৪ রানের রেকর্ড-ব্রেকিং সপ্তম উইকেট জুটি তৈরি করেছিলেন, ২০২১-২২ বিজয় হাজারে ট্রফিতে মহারাষ্ট্রের বিরুদ্ধে ম্যাচে কেরালার হয়ে ম্যাচ জিতেছিলেন।
আইপিএল
২০১৭ সালের এপ্রিলে, বিষ্ণুকে ২০১৭ ইন্ডিয়ান প্রিমিয়ার লিগ প্রতিযোগিতার জন্য রয়্যাল চ্যালেঞ্জার্স ব্যাঙ্গালোরের হয়ে খেলতে চুক্তিবদ্ধ করা হয়েছিল উইকেট-রক্ষক-ব্যাটার রাহুলের পরিবর্তে, যিনি টুর্নামেন্ট থেকে বাদ পড়েছিলেন। তিনি মৌসুমে ৩টি ম্যাচ খেলে মোট ১৯ রান করেন এবং পরবর্তী মৌসুমে তাকে দলে রাখা হয়নি।
ইন্ডিয়ান প্রিমিয়ার লিগের ২০১৮, ২০১৯ এবং ২০২০ মৌসুমে তিনি অবিক্রিত ছিলেন।
২০২১ সালের ফেব্রুয়ারিতে, ২০২১ ইন্ডিয়ান প্রিমিয়ার লিগ প্রতিযোগিতার আগে আইপিএল নিলামে বিনোদকে দিল্লি ক্যাপিটালস কিনে নেয়। কিন্তু পুরো সিজনে তাকে বসিয়ে রাখা হয়েছিল। ২০২২ ইন্ডিয়ান প্রিমিয়ার লিগের নিলামের আগে দিল্লি তাকে ছেড়ে দিয়েছে। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে সানরাইজার্স হায়দ্রাবাদ তাকে কিনে নেয়।
খেলার ধরণ
বিষ্ণু একজন আক্রমণাত্মক ওপেনিং ব্যাটসম্যান যিনি নিম্ন ব্যাটিং লাইনাপের ফিনিশার হিসেবেও খেলতে পারে। উইকেটকিপার হওয়ার পাশাপাশি তিনি একজন ভাল আউটফিল্ডারও এবং প্রয়োজনীয় মিডিয়াম ফাস্ট বোলার। তিনি ঘরোয়া ক্রিকেটে সিক্স মারার ক্ষমতার জন্য বেশি পরিচিত হয়।
আসহাব উদ্দীন
আসহাব উদ্দীন (জন্ম: ২৮ অক্টোবর ১৯৫৮) হলেন বাংলাদেশ সেনাবাহিনীর অবসরপ্রাপ্ত মেজর জেনারেল। তিনি কুয়েত এবং ইয়েমেনে বাংলাদেশের রাষ্ট্রদূত হিসেবে দায়িত্ব পালন করেছেন।
প্রাথমিক জীবন
তিনি ফৌজদারহাট ক্যাডেট কলেজ থেকে এসএসসি ও এইচএসসি পাশ করেন। চট্টগ্রাম বিশ্ববিদ্যালয় থেকে স্নাতক ডিগ্রী অর্জন করেন। তিনি জাতীয় বিশ্ববিদ্যালয়ের রাষ্ট্রবিজ্ঞান বিভাগ থেকে স্নাতকোত্তর এবং স্নাতকোত্তর ডিফেন্স স্টাডিজ অর্জন করেন।  তিনি ভারতের মাদ্রাজ বিশ্ববিদ্যালয় থেকে জাতীয় ও আন্তর্জাতিক কৌশলগত গবেষণায় স্নাতকোত্তর (এমফিল) ডিগ্রি লাভ করেন।
কর্মজীবন
আসহাব উদ্দীন ১৯৭৯ সালে প্রথম নিয়মিত ব্যাচে বাংলাদেশ সেনাবাহিনীতে কমিশন লাভ করেন। তিনি দুটি পদাতিক ব্যাটালিয়ন, দুটি পদাতিক ব্রিগেডের কমান্ডিং এবং দুটি পদাতিক ডিভিশনের জেনারেল অফিসার কমান্ডিং (জিওসি) এবং সাভার ও চট্টগ্রাম এরিয়া কমান্ডার ছিলেন। এছাড়াও তিনি ডিরেক্টর মিলিটারি ট্রেনিং এবং মিরপুরের সামরিক বাহিনী কমান্ড ও স্টাফ কলেজের কমান্ড্যান্ট ছিলেন। বাংলাদেশ সেনাবাহিনী থেকে অবসর গ্রহন করেন ২০১৩ সালে।
তিনি ২০১৩ সালের ১৭ সেপ্টেম্বর থেকে ২০১৬ সাল পর্যন্ত কুয়েতে বাংলাদেশ দূতাবাসে রাষ্ট্রদূত হিসেবে দায়িত্ব পালন করেছেন। তিনি বাংলাদেশ শুটিং স্পোর্ট ফেডারেশন ও সাভারের ভাটিয়ারী গলফ এন্ড কান্ট্রি ক্লাবের সভাপতি।
জাতিসংঘ শান্তিরক্ষা মিশন
আসহাব শান্তিরক্ষী হিসাবে মোজাম্বিকে জাতিসংঘের শান্তিরক্ষা অভিযানে অংশ নিয়েছেন।
বারিষাব ইউনিয়ন
বারিষাব ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
অবস্থান
বাংলাদেশের গাজীপুর জেলার কাপাসিয়া উপজেলার অন্তর্গত ইউনিয়ন। পাশের নদীর অপর প্রান্তে মনোহরদী উপজেলা, পশ্চিম প্রান্তে বারিষাব। বারিষাব এর পূর্ব দিকে ব্রহ্মপুত্র নদী। উত্তর দিকে টোক ইউনিয়ন। পশ্চিমে আমরাইদ -আমরাই বাজার। দক্ষিণ দিকে চালার বাজার - ঘাগটিয়া চালা আব্দুল করিম সাহেব রাস্তার শেষ সীমান্ত পর্যন্ত বারিষাব ইউনিয়ন।
প্রশাসনিক অঞ্চল
বারিষাব ইউনিয়ন পরিষদের চেয়ারম্যান আতাউজ্জামান বাবলু।
জনসংখ্যা
মোট জনসংখ্যা ৬০১৩৯, পুরুষ ৩১,০০০জন, মহিলা-২৯,১৩৯ জন।
ভাষা ও সংস্কৃতি
বারিষাব অঞ্চলের ভাষার আঞ্চলিক কিছুটা ভিন্নতর। কিছু উদাহরণ: যাবেন - যাইবাইন, খেয়েছেন - খাইছেন,চলেন - লন,
খাল ও নদী
গিয়াসপুর বাজারের দক্ষিণ পাশে বয়ে গেছে দিঘী ইউনিয়নের পুর্ব সীমানা ঘেষে বয়ে গেছে ব্রহ্মপূত্রনদী। ইউনিয়নের মধ্যে ৬ নং ওয়ার্ডের পূর্ব পাশ দিয়ে বয়ে গেছে বানার নদী। পাথর খাল,মাছ রাঙ্গা বিল, নরাইট বিল,আন্ধার গুনি আরও নানা নামের খাল বিল রয়েছে।
যোগাযোগব্যবস্থা
যোগাযোগ ব্যবস্থা হিসেবে বাস আছে। কাপাসিয়া বাসস্ট্যান্ড থেকে বাসে উঠে সোজা আমরাইদ বাজার নেমে পূর্বের রাস্তার দিকে অটোরিক্সা অথবা সিএনজি, এমনকি শ্যালো ইঞ্জিন চালিত যান চলে। গ্রামের সাধারণ মানুষ শ্যালো চালিত এই বিশেষ যানটিকে স্থানীয় লোকজন নসিমন বা টমটম বলেন। অটোরিকশা, ব্যাটারি চালিত রিকশা, সিএনজি এবং ইজি বাইক চলে আসায় ২০১৯ সাল থেকে টমটম এর চলাচল বন্ধ হয়ে গেছে।
শিক্ষা প্রতিষ্ঠান
এই ইউনিয়নে কারিগরী কলেজ ১টি, প্রাথমিক বিদ্যালয় ১১টি, মাদ্রাসা ৯টি, মাধ্যমিক বিদ্যালয় ৭টি রয়েছে।
দর্শনীয় স্থান
১.চেংনা সাহেবানীয়া বাড়ি পুকুর ২.বান্ডুবাড়ি চেংনা ৩.আগলার টেক ৪.শ্যামপুর গজারীবন,৫.লোহাদীর লোহার খনি,
ধর্মীয় প্রতিষ্ঠান
এই ইউনিয়নে একাধিক মসজিদ রয়েছে। এছাড়া চরদুর্লভ খাঁ কেরামতিয়া ঈদগাহ নামে এক বিশাল ঈদগাহ মাঠ রয়েছে।
অর্থনীতি
কৃষি প্রধান
ব্যবসা বাণিজ্য
কাপাসিয়া উপজেলায় প্রচুর দেশী ফল উৎপাদিত হয়। প্রতিদিন প্রত্যেক স্থানীয় বাজারে প্রচুর ফলের আমদানী হয়। পোল্ট্রি খামার ও মৎস্য খামার করে অনেক লোক স্বাবলম্বী হয়েছে।
২০১৪-এ বাংলাদেশ
২০১৪-এ বাংলাদেশে হওয়া ঘটনাবলী।
প্যালেস্টিনা সালুতারিস
প্যালেস্টিনা সালুতারিস বা প্যালেস্টিনা টারটিয়া ছিল একটি বাইজেন্টাইন (পূর্ব রোমক) প্রদেশ, যা নেগেভ, সিনাই (উত্তর পশ্চিম উপকূল ব্যতীত) এবং মৃত সাগরের দক্ষিণে অবস্থিত ট্রান্সজর্ডানের দক্ষিণ-পশ্চিম অঞ্চল নিয়ে গঠিত হয়েছিল। প্রাচ্যের ডায়োসিসের অন্তর্ভুক্ত এই প্রদেশটিকে আনুমানিক ৩০০ খ্রিস্টাব্দে ডিওক্লেটিয়ানের সংস্কারের সময় অ্যারাবিয়া পেট্রিয়া থেকে বিভক্ত করে দেওয়া হয়। প্রদেশটি সপ্তম শতাব্দীর মুসলিম আরব অভিযান পর্যন্ত টিকে ছিল।
২০১৪-এ বাংলাদেশ
অক্টোবর
২০ অক্টোবর - নাটোরের বড়াইগ্রাম উপজেলার রাজ্জাকের মোড় এলাকায় বনপাড়া-হাটিকুমরুল মহাসড়কে দুটি যাত্রীবাহী বাসের সংঘর্ষে ৩২ জন যাত্রী নিহত হয়। আহত হয় ২০ জন।
প্যালেস্টিনা সালুতারিস
পটভূমি
তৃতীয় শতাব্দীর মধ্যে নাবাতীয়রা আরামীয়তে লেখা বন্ধ করে দেয় এবং এর বদলে গ্রিক ভাষায় লেখা শুরু করে, এবং চতুর্থ শতাব্দীর মধ্যে তাদের কিছু অংশ খ্রিস্ট ধর্মে ধর্মান্তরিত হয়, ধর্মান্তরকরণের এই প্রক্রিয়া পঞ্চম শতাব্দীর মধ্যে সম্পন্ন হয়।
পরবর্তী রোমান শাসনের অধীনে সমুদ্র বাণিজ্যের পথ সংশোধনের ফলে পেত্রার গুরুত্ব কমতে থাকে, ৩৬৩ সালের ভূমিকম্পে পেত্রার অনেক ভবন ধ্বংস হয় এবং অত্যাবশ্যক জল ব্যবস্থাপনা সিস্টেম বিকল হয়ে যায়।
এলাকাটি পরবর্তীতে রোমান সাম্রাজ্যে প্রাচ্যের ডায়োসিসের (৩১৪) এর অধীনে সংগঠিত হয়, এই ডায়োসিসের অধীনে এছাড়াও ছিল ইসাউরিয়া, সিসিলিয়া, সাইপ্রাস (৫৩৬ সাল পর্যন্ত), ইউফ্রেটেনসিস, মেসোপটেমিয়া, ওসরোইন, ফিনিস এবং অ্যারাবিয়া পেট্রিয়া।
চতুর্থ শতাব্দীতে বাইজেন্টাইন শাসক এই প্রদেশে খ্রিস্টধর্ম নিয়ে আসে। কৃষিভিত্তিক শহরগুলো সেখানে প্রতিষ্ঠিত হয় এবং সেগুলোর জনসংখ্যা দ্রুত বৃদ্ধি পেয়েছিল।  বাইজেন্টাইন সাম্রাজ্যের অধীনে (৩৯০ সাল থেকে), একটি নতুন উপবিভাগ সিসিলিয়া প্রদেশকে সিসিলিয়া প্রিমা, সিসিয়ালি সেকুন্দা; সিরিয়া প্যালেস্টিনাকে সিরিয়া প্রিয়া, সিরিয়া স্যালুতারিস, ফিনিস লেবানেনসিস, প্যালেস্টিনা প্রিমা, প্যালেস্টিনা সেকুন্দা এবং অবশেষে প্যালেস্টিনা স্যালুতারিসকেও (৬ষ্ঠ শতাব্দী) ভাগ করে।
ইতিহাস
প্যালেস্টিনা টারটিয়াতে নেগেভ, দক্ষিণ ট্রান্সজর্ডান, অ্যারাবিয়া পেট্রিয়ার একটি অংশ এবং সিনাইয়ের অধিকাংশ অঞ্চলের সাথে গভর্নর এবং মেট্রোপলিটন আর্চবিশপ্রিকের সাধারণ বাসস্থান হিসেবে পেত্রা অন্তর্ভুক্ত ছিল। প্যালেস্টিনা টারটিয়া প্যালেস্টিনা সালুতারিস নামেও পরিচিত ছিল। ঐতিহাসিক এইচএইচ বেন-সাসনের মতে,
মুসলিম আরবরা ট্রান্সজর্ডানের নাবাতীয়দের অবশিষ্টাংশ এবং নেগেভকে কৃষি জমিতে রূপান্তরিত করে। তাদের জমিগুলি বাইজেন্টাইন সামন্তদের নতুন কাহতানীয় আরব উপজাতীয় রাজ্য, ঘাসানীয় আরব এবং হিমিয়ার সামন্ত, উত্তর আরবের কিন্দাহ আরব রাজ্য, বিলাদ আল-শাম প্রদেশের গঠিত অংশগুলোর মাঝে বিভক্ত ছিল।
সুইস ফ্রাংক
সুইস ফ্রাংক বা সুইস ফ্রাঁ (মুদ্রা প্রতীক: Fr; ব্যাংক কোড: CHF), (Franken, franc, franco) হল প্রধানভাবে সুইজারল্যান্ডের মুদ্রা। সুইস ফ্রাংক-টিকে  লিশটেনস্টাইনেও ব্যবহার করা হয়। আমানতের উপর নেতিবাচক সুদের হারের জন্য এই সুইস ফ্রাংক মুদ্রাটি পরিচিত।
রাধিকা মদান
রাধিকা মদন একজন ভারতীয় চলচ্চিত্র অভিনেত্রী এবং টেলিভিশন ব্যক্তিত্ব। প্রাথমিকভাবে, মদন নতুন দিল্লিতে নাচের শিক্ষক হিসেবে কাজ করা শুরু করেন। ২০১৪ সালে তিনি শক্তি অরোরার বিপরীতে কালারসর নাটক "মেরে আশিকি তুমসে হি" এর মাধ্যমে টেলিভিশনে আত্মপ্রকাশ করেন। শোটি ২০১৬ সালে শেষ হয়। এরপর তিনি বিশাল ভরদ্বাজ এর সাথে কমেডি চলচ্চিত্র "পটাখা" (২০১৮) এর মাধ্যমে বলিউড এ আত্মপ্রকাশ করেন, যার জন্য তিনি ফিল্মফেয়ার সেরা নবাগত অভিনেত্রী এবং ফিল্মফেয়ার সেরা অভিনেত্রী (সমালোচকদের ধারা) এর মনোনয়ন লাভ করেন।
প্রাথমিক এবং কর্মজীবন
মদন দিল্লিতে তার কর্মজীবন শুরু করেন ধারাবাহিক নাটক মেরি আশিকি তুমসে হি এর মাধ্যমে, যা কালারসতে দেড় বছর স্থায়ী হয়েছিলো। তার সাথে তিনি নাচের প্রতিযোগিতামূলক অনুষ্ঠান "ঝালাখ দিখলাযার" ৮ম মৌসুমেও অংশ নিয়েছিলেন।
টেলিভিশনের পর মদন বিশাল ভরদ্বাজের কমেডি চলচ্চিত্র "পটাখা" এর মাধ্যমে বলিউডে আত্মপ্রকাশ করেন, যাতে তিনি সানিয়া মালহোত্রার সাথে কাজ করেন। চলচ্চিত্রটি চরণ সিং পথিক এর ছোট গল্প "দো বেহেন" এর উপর তৈরি হয়। গল্পে রাজস্থান এর দুইজন বোনের কথা উঠে এসেছে। গল্পটি পথিল ভাইদের স্ত্রীদের উপর ভিত্তি করে লেখা হয়েছিলো। মদন এবং মালহোত্রা দুইজনি গল্পের আসল নারী চরিত্রের সাথে দেখা করেছিলেন, তাদের চরিত্র ফুটিয়ে তোলার জন্য। যার জন্য তারা জয়পুর এর রন্সি নামক গ্রামে কিছুদিন ছিলেন এবং রাজস্থানি উপভাষা শিখেছিলেন; তার সাথে তার গরুর দুধ দোহানো, দড়ির উপর চলা, গোবর দিয়ে দেয়ালের আস্তরণ করা এবং মাটির ঠেলা মাথায় নিয়ে অনেকদূর চলাও শিখেছিলেন। তারা এর জন্য তাদের ১০ কেজি ওজনও বাড়িয়েছিলেন। রাজা সেন চলচ্চিত্রটর সমালোচনায় লিখেছিলেন, "রাধিকা মদন বসসির ভূমিকায় অনেক ভালো অভিনয় করেছেন, বিশেষ করে ভাষা এবং মনোযোগের ক্ষেত্রে"।
কাজী দীন মোহাম্মদ
কাজী দীন মোহাম্মদ বাংলাদেশী একজন চিকিৎসক, অধ্যাপক ও স্নায়ুরোগ বিশেষজ্ঞ। ন্যাশনাল ইনস্টিটিউট অব নিউরো সায়েন্সেস ও হাসপাতালের প্রতিষ্ঠাতা পরিচালক তিনি। ঢাকা মেডিকেল কলেজের ৩৭তম অধ্যক্ষ তিনি।
শিক্ষা
কাজী দীন মোহাম্মদ ফরিদপুর জেলা স্কুল থেকে পাস করে রাজেন্দ্র কলেজে ভর্তি হন। স্বাধীনতার পর ১৯৭২ সালে ঢাকা মেডিকেল কলেজে ভর্তি হন। ঢাকা মেডিকেলের ছাত্র হিসেবে ১৯৭৮ সালে এমবিবিএস ডিগ্রি লাভ করেন। তিনি ১৯৮৩ সালে বাংলাদেশ কলেজ অব ফিজিশিয়ানস এন্ড সার্জনস হতে মেডিসিনে এফসিপিএস ডিগ্রি অর্জন করেন। তিনি ১৯৯৪ সালে নিউরোলজিতে এমডি ডিগ্রি লাভ করেন। তিনি যুক্তরাষ্ট্রের ইউনিভার্সিটি হসপিটাল ম্যাডিসন থেকে ক্লিনিক্যাল নিউরোফিজিওলজির ওপর ফেলোশিপ সম্পন্ন করেন।
কর্মজীবন
তিনি ১৯৯৬ সালে ঢাকা মেডিকেল কলেজে স্নায়ুরোগ বিভাগের অধ্যাপক পদে যোগদান করেন। ২০০৬ থেকে ২০১৪ পর্যন্ত তিনি ঢাকা মেডিকেল কলেজের অধ্যক্ষ পদে দায়িত্বপালন করেন। পরবর্তীতে তিনি ন্যাশনাল ইন্সটিটিউট অব নিউরোসায়েন্সেস ও হাসপাতালের প্রতিষ্ঠাতা পরিচালক পদে নিযুক্ত হন। ২০১৯ সালে তিনি বাংলাদেশ কলেজ অব ফিজিশিয়ানস এন্ড সার্জনস এর সভাপতি নির্বাচিত হন।. কাজী দীন মোহাম্মদ এস.পি.আর.সি এবং নিউরোলজি হাঁসপাতালে রোগী দেখেন।
গবেষণা ও প্রকাশনা
তাঁর ১৮৬র অধিক গবেষণাপত্র দেশি ও আন্তর্জাতিক জার্নালে প্রকাশিত হয়েছে। তিনি নিন্স, সিডিসি(আটলান্টা) ইরাসমাস(নেদারল্যান্ডস) ও আইসিডিডিআর,বি এর যৌথ গবেষণা প্রকল্পে জ্যেষ্ঠ পরামর্শক হিসেবে কর্মরত। তিনি স্ট্রোক, মৃগীরোগ ও স্মৃতিভ্রংশ রোগ সম্পর্কিত সামাজিক গবেষণার প্রধান গবেষক। সন্ন্যাসরোগ ও পারকিনসন্স রোগ ও বিবিধ স্নায়ুক্ষয়ী রোগের গবেষণায় যুক্তরাজ্যের শেফিল্ড বিশ্ববিদ্যালয় ও নিনস এর যৌথ গবেষণার জ্যেষ্ঠ গবেষক তিনি। গিয়েন-বাড়ৈ সিন্ড্রোম এর প্রতিষেধকের সন্ধানে পরিচালিত আন্তর্জাতিক গবেষণার তিনি বাংলাদেশী সহ-গবেষক। এপিলেপসি- বিলিফস & মিসবিলিভস তার যৌথ লেখা। ডব্লিউএইচও বুলেটিন সহ অনেক জার্নাল নিবন্ধ প্রকাশিত হয়।
পুরস্কার ও সম্মাননা
কলেজ অব ফিজিশিয়ানস এন্ড সার্জনস পাকিস্তান তাঁকে সাম্মানিক এফসিপিএস প্রদান করে। তার কর্মের স্বীকৃতি হিসেবে তাঁকে ডাঃ ইব্রাহিম স্মারক স্বর্ণপদক দেওয়া হয়।
সাজিদ আলী
সাজিদ আলী (জন্ম ২৩ জানুয়ারী ১৯৭৯) একজন পাকিস্তানি ক্রিকেটার। ১৯৯৭ থেকে ২০০৬ সাল পর্যন্ত ঘরোয়া ক্রিকেট চলমান ছিল।যেখানে ৩৪টি প্রথম-শ্রেণীর এবং ১৮টি লিস্ট এ ম্যাচে অংশ নিয়েছিলেন। ২৫  এপ্রিল ২০০৫ সালে, ২০০৪-০৫ মৌসুমে  জাতীয় টি-টোয়েন্টি কাপে লাহোর লায়ন্সের হয়ে টি-টোয়েন্টিতে অভিষেক ঘটে।
একদিন (পত্রিকা)
দৈনিক একদিন পশ্চিমবঙ্গ থেকে বাংলা ভাষায় প্রকাশিত একটি ভারতীয় দৈনিক পত্রিকা। এটি ভারতে বাংলা ভাষায় বহুল প্রচারিত দৈনিক সংবাদপত্রগুলোর একটি। কলকাতার নার্সিংহ ব্রডকাস্টিং প্রাইভেট লিমিটেড এর প্রকাশক৷ এটি কলকাতা, দুর্গাপুর এবং শিলিগুড়ি থেকে নিয়মিত প্রকাশিত হয়৷
ইতিহাস
একদিন ২০০৬ সালে প্রথম প্রকাশিত হয়৷
পত্রিকার বিবরণ
একদিন ব্রডশিট আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়।
সংযুক্তা পাণিগ্রাহী
সংযুক্তা পাণিগ্রাহী (২৪ অগস্ট ১৯৪৪ - ২৪ জুন ১৯৯৭) ভারতের একজন নৃত্যশিল্পী ছিলেন যিনি ভারতীয় ধ্রুপদী নৃত্য ওডিশির বিখ্যাত প্রদর্শক ছিলেন। সংযুক্তা ছিলেন প্রথম ওডিয়া নারী যিনি অল্প বয়সেই এই ঐতিহ্যপূর্ণ উচ্চাঙ্গ নৃত্যকে আপন করে নিয়েছিলেন এবং এর মহান পুনরুদ্ধারকে নিশ্চিত করেছিলেন।
ভারতের বিভিন্ন অংশে ওডিশি নৃত্যকলা প্রদর্শন অনুষ্ঠান করার অতিরিক্ত সংযুক্তা পাণিগ্রাহী সরকারি সাংস্কৃতিক প্রতিনিধি দলের অংশ হিসেবে যুক্তরাষ্ট্র এবং ফিলিপাইন (১৯৬৯), যুক্তরাজ্য (১৯৮৩), ইস্রায়েল, গ্রিসের ডেলফি আন্তর্জাতিক উৎসব (১৯৮৯) সমেত বিভিন্ন দেশে সফর করেছিলেন। ফ্রান্সেও তিনি দীর্ঘ এগারো সপ্তাহ প্রদর্শন করেছিলেন এবং সেখানে প্যারিসে তিনি আন্তর্জাতিক সঙ্গীত উৎসবে অংশ নিয়েছিলেন।
প্রথম জীবন ও পশ্চাৎপট
সংযুক্তা পাণিগ্রাহী ওডিশা রাজ্যের গঞ্জাম জেলার বেরহামপুরে অভিরাম মিশ্র এবং শকুন্তলা মিশ্রের এক ঐতিহ্যবাহী ব্রাহ্মণ পরিবারে জন্মগ্রহণ করেন।
শিক্ষা
মাত্র চার বছর বয়সে তার মায়ের উদ্যোগে কেলুচরণ মহাপাত্রের কাছে তিনি নৃত্যের তালিম নিতে শুরু করেন। ১৯৫০-১৯৫৩ সময়কালে তিনি ধারাবাহিকভাবে বিষুব মিলন দ্বারা সবার সেরা শিশু শিল্পী বিবেচিত হয়েছিলেন।
১৯৫২ খ্রিস্টাব্দে আন্তর্জাতিক শিশু চলচ্চিত্র উৎসবে তিনি প্রথম পুরস্কার লাভ করেন। তাঁর সাফল্যে উৎসাহিত হয়ে তাঁর মাতাপিতা তাঁকে নৃত্যের উচ্চশিক্ষা লাভের জন্যে চেন্নাই শহরের কলাক্ষেত্রে পাঠিয়েছিলেন। সেখানে তিনি রুক্মিণী দেবী অরুন্দালের কাছে তাঁর নৃত্যশিক্ষা অব্যাহত রাখেন। পরবর্তী ছ-বছর তিনি সেখানে অবস্থান করেন এবং 'নৃত্যপ্রবীণ' বিষয়ে স্নাতক, ভরতনাট্যমে কথাকলি দ্বিতীয় বিষয়সহ ডিপ্লোমা অর্জন করেন। পরবর্তীকালে তিনি 'কলাক্ষেত্র ব্যালে ট্রুপ' নৃত্যগোষ্ঠীর সদস্য হিসেবে ভারত এবং বিশ্বের বিভিন্ন স্থান ভ্রমণ করেছিলেন।
১৪ বছর বয়সে তিনি ওডিশায় ফিরে এসেছিলেন। রাজ্য সরকার মুম্বই শহরের ভারতীয় বিদ্যাভবনে গুরু হাজারিলালের কাছে কত্থক নৃত্য শিক্ষার জন্যে বৃত্তি পুরস্কার দিয়েছিল। যাইহোক, তিনি ওই পাঠক্রম ছেড়ে দিয়েছিলেন এবং ওডিশায় ফিরে ওডিশি নৃত্যের ওপর মনোসংযোগ করেছিলেন।